दलितों की पिटाई के आरोप में भाजपा विधायक के भतीजे समेत 12 अन्य लोगों के खिलाफ प्राथमिकी
बलरामपुर: उत्तर प्रदेश के बलरामपुर जिले में तुलसीपुर से भारतीय जनता पार्टी (भाजपा) के विधायक कैलाश नाथ शुक्ला के भतीजे समेत 12 अन्य लोगों के खिलाफ दलितों की पिटाई करने के आरोप में प्राथमिकी दर्ज की गई है। एक पुलिस अधिकारी ने सोमवार को यह जानकारी दी।
उन्होंने बताया कि तुलसीपुर पुलिस ने विधायक के भतीजे सोनू शुक्ला और अन्य के खिलाफ रविवार को दलितों की पिटाई करने, लूटपाट और अनुसूचित जाति/जनजाति (एससी/एसटी) अत्याचार निवारण अधिनियम के तहत प्राथमिकी दर्ज की।
पुलिस अधीक्षक (एसपी) केशव कुमार के मुताबिक, करीब एक महीने पुरानी घटना का वीडियो सोशल मीडिया पर वायरल हो गया है, जिसमें शुक्ला अन्य लोगों के साथ तहसील गेट के पास कुछ लोगों को डंडों से पीटते नजर आ रहे हैं।
उन्होंने बताया कि घटना के संबंध में सेखुईकलां निवासी राकेश की शिकायत पर प्राथमिकी दर्ज कर मामले की जांच की जा रही है।
भाजपा विधायक कैलाश नाथ शुक्ला ने कहा, “कुछ लोग हमारी छवि खराब करने की कोशिश कर रहे हैं। घटना वाली रात कुछ लोग शराब के नशे में मेरे भतीजे सोनू शुक्ला की दुकान में घुस आए और वहां मौजूद कर्मचारी से मारपीट करने लगे।”
शुक्ला ने कहा, “घटना की सूचना मिलने पर सोनू शुक्ला मौके पर पहुंचा और कर्मचारी को हमलावरों से बचाया। उसने 112 (आपातकालीन प्रतिक्रिया नंबर) पर पुलिस को सूचना भी दी। मामले में झूठे आरोप लगाकर मुझे और मेरे परिवार को बदनाम करने की कोशिश की जा रही है।”
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva awa_Deva hin_Deva hin_Deva hin_Deva hin_Deva hin_Deva hin_Deva